Bewaak jou hart - www.bybelkennis.co.za
C. S. Lewis in The Four Lives waarsku teen die gevaar van jou hart te styf vas te hou:
Om lief te hê, is om kwesbaar te wees. As jy iets liefhet, kan jou hart seerkry en selfs gebreek word. As jy wil seker maak jou hart bly heel, moet jy dit vir niemand gee nie – selfs nie eers 'n dier nie. Draai dit versigtig toe met stokperdjies en klein luukshede; vermy klein verstrikkings. Sluit dit dig op in die lykskis van jou selfsugtigheid. Maar in daardie kis, veilig, donker, onbeweeglik, sonder lug sal dit verander. Dit sal nie gebreek word nie; dit word onbreekbaar, ondeurdringbaar, verlore. Om lief te hê, is om kwesbaar te wees.
As ons bang is dat ander mense ons dalk mag seermaak, verbeur ons dikwels die vermoë om lief te hê. Ons isoleer onsself van die wêreld. Bewaak jou hart word nou 'n manier om ons teen moontlike seerkry te beskerm.
Wat moet ons dan doen? Gee jou breekbare hart aan God oor. As ons die verantwoordelikheid om ons harte te bewaak self oorneem, mag ons hulle toesluit sodat hulle nooit deur deernis vir ander gebreek kan word nie.